
EDICTE 
[bookmark: _GoBack]La Junta de Govern Local de l’Ajuntament de Castell-Platja d’Aro, en sessió ordinària celebrada el dia 4 de setembre de 2023, va aprovar la convocatòria pública anual per l’expedició de les targetes de transport de l’Ajuntament de Castell-Platja d’Aro per a persones que cumpleixen aquestes bases per a participar en activitats comunitàries o per desplaçaments als centres de dia, i s’acorda la publicació de l’aprovació a la Base de Datos Nacional de Subvenciones (BDNS), al Butlletí Oficial de la Província, al tauler virtual de transparència del web de la corporació i a diversos mitjans de comunicació, d’acord amb la següent convocatòria: 


CONVOCATÒRIA PÚBLICA ANUAL PER L'EXPEDICIÓ DE LES TARGETES DE TRANSPORT DE L’AJUNTAMENT DE CASTELL-PLATJA D’ARO PER A PERSONES QUE CUMPLEIXEN AQUESTES BASES PER A PARTICIPAR EN ACTIVITATS COMUNITÀRIES O PER DESPLAÇAMENTS ALS CENTRES DE DIA


Capítol 1.- Disposicions Generals.

1. Objecte i finalitat

a) L’objecte d’aquestes bases es la fixació del procediment a seguir per poder ser persona beneficiària de les targetes de transport per desplaçament per participar a activitats comunitàries o per desplaçaments als centres de dia.

b) Els ajuts a què es refereix el punt anterior tenen caràcter voluntari i eventual i consisteix en tenir dret a la targeta de transport per desplaçament per participar a activitats comunitàries o per desplaçaments als centres de dia.

c) Les persones, per ser beneficiaris de les ajudes previstes en aquestes bases, hauran de complir els requisits aprovats en el present escrit. Les targetes de transport per desplaçament són lliurament revocables en tot moment, la seva durada finalitza el 22 de desembre de l’any en curs i no generen cap dret per a l'obtenció d'altres ajudes en anys posteriors ni per al·legar com a precedent.

2. Condicions de prestació del servei

a) Que es presti en el propi municipi, per accedir a les activitats impulsades des de les Unitats de Dinamització Comunitària i de Benestar Social, a excepció dels desplaçaments als centres de dia que s’efectuaran en un radi màxim de 12 quilòmetres.

b) Que l’activitat tingui com a finalitat la millora de la qualitat de vida de la persona participant. 

c) La persona sol·licitant no pot superar anualment els ingressos del Salari Mínim professional marcats per l’any vigent de la sol·licitud, en cas d’haver-hi familiars convivents, s’augmentaran aquests ingressos a 8.500€ per convivent. 


Capítol 2.- Procediment, de gestió en la tramitació de les targetes de transport per desplaçament, persones beneficiàries, òrgans de gestió, criteris d’atorgament i ordenació de pagament

1.  Procediment.

El procediment per a la concessió de les targetes de transport per desplaçament previstes en aquestes bases serà el de concessió en règim de concurrència competitiva i convocatòria oberta.

2. Persones beneficiàries.

Tenen dret a ser persones beneficiàries de les targetes de transport per desplaçament, les persones que reuneixin els següents requisits: 

a) Estar empadronat/ada i residint al municipi de Castell-Platja d’Aro.

b) Formar part d’un dels següents grups:

· Les persones jubilades de 65 anys o més.
· Les persones pensionistes menors de 65 anys.
· Les persones amb discapacitat (amb un grau de discapacitat mínim del 33%)

c) La persona sol·licitant no pot superar uns ingressos anuals de 14.000€ (Salari Mínim professional) i tampoc poden superar aquest llindar els ingressos de les persones convivents, en cas d’haver-n’hi.

3. Deures i obligacions de les persones beneficiàries.

a) Sotmetre's a les actuacions de comprovació, seguiment i avaluació dels tiquets del servei de taxi facilitant tota la informació requerida, amb la finalitat de verificar la correcta destinació de la despesa.

b) Acreditar els requisits exigits per tenir accés a la targeta de transport per desplaçament i/o comunicar qualsevol modificació de les circumstàncies que han determinat la concessió de la targeta de transport per desplaçament i en qualsevol cas facilitaran tota la documentació que requereixi.

c) La targeta és personal i intransferible.

d) Signar el full de compromís (model establert) en el qual consta la normativa de la targeta transport per desplaçament. 

e) Les targetes es mantindran actives fins el 22 de desembre de l’any en curs i es podran suprimir o revocar automàticament si canvia la situació per la qual s’ha concedit. Passat el temps de validesa de la targeta, si no es diu el contrari, la targeta de transport es donarà de baixa automàticament. La persona que hi vulgui tornar a tenir accés, haurà d'iniciar el procediment de sol·licitud. 


4. Òrgans competents per a la gestió, validació, avaluació i resolució dels expedients.

a) Les sol·licituds es formalitzaran a les oficines de la Unitat de Benestar Social en les dates en què estigui vigent la convocatòria.

b) La unitat de Benestar Social o la de Dinamització Comunitària informa dels requisits, deures i obligacions de les targetes de transport per desplaçament, en el curs de complir-los, sol·licitant la gestió i valoració de la targeta mitjançant registre d’entrada adjuntant la documentació requerida. La valoració i gestió dels expedients de la targeta de transport per desplaçament està encomanada a la unitat de Benestar Social i a la de Dinamització Comunitària. Un cop feta la valoració, en cas que compleixi amb els requisits i tingui aprovada la targeta, la persona beneficiària farà una entrevista amb la tècnica referent amb la fi de signar el full de compromís.

c) En el cas que els documents adjuntats en la sol·licitud fossin incorrectes o incomplerts, els serveis administratius de la unitat de Benestar Social o de la Unitat de Dinamització Comunitària podran requerir a la persona interessada la correcció de les anomalies detectades. Si la persona sol·licitant no esmena les dites anomalies en el termini màxim de 10 dies hàbils, es procedirà a la revocació de la sol·licitud de la targeta.

d) Les sol·licituds que no puguin ser ateses per manca de disponibilitat pressupostària, seran denegades.
e) L’Ajuntament limitarà el número màxim de targetes no essent superior a 25 per any.

f) La gestió material dels expedients està encomanada a la Unitat de Benestar Social o a la de Dinamització Comunitària. 

g) L’òrgan competent per elevar l’atorgament de la subvenció és la Junta de Govern Local.

h) L’ordenació del pagament. L’Alcalde ordenarà el pagament i el Tresorer efectuarà les transferències als beneficiaris en el termini màxim de quinze dies a partir de la data d’aprovació de la  despesa sempre i quan es disposi de recursos financers suficients.

Tal i com estableix l’art. 14.1 de la Llei 39/2015, d’1 d’octubre, del procediment administratiu comú de les administracions públiques, les persones físiques poden escollir en tot moment si es comuniquen amb les administracions públiques per exercir els seus drets i obligacions a través de mitjans electrònics o no, llevat que estiguin obligades a relacionar-se a través de mitjans electrònics amb les administracions públiques. El mitjà escollit per la persona per comunicar-se amb les administracions públiques, pot ser modificat per aquella en qualsevol moment. 

La presentació de sol·licituds serà des del dia 1 de gener fins el 30 de novembre. 

Capítol 3.- Import dels ajuts.

Els imports econòmics que es carregaran a les targetes trimestralment serà per participar a les activitats acordades amb les referents de Dinamització Comunitària o de Benestar Social.
L’import que es carregarà a la targeta de transport per desplaçament serà un dels establerts a la següent taula: 

	Ingrés trimestral

	si es participa a 1 activitat setmanal
	350€

	si es participa a 2 activitats setmanals
	700€

	si es participa a 3 activitats setmanals
	1.050€

	desplaçament a centre de dia
	2.000€




Capítol 4.- Control, seguiment.

Les persones beneficiaries hauran de portar al Centre Cívic Vicenç Bou o a Benestar Social durant els primers 10 dies del mes, els tiquets dels viatges realitzats el mes anterior, i es podran sotmetre a les actuacions de comprovació i seguiment de la despesa realitzada amb la finalitat de verificar la correcte utilització de la targeta de transport i que es segueixin complint el requisits d’aquestes bases.

Seran causes de suspensió automàtica de la targeta de transport:

a) El no compliment de les bases en el moment del control, seguiment i avaluació.

b) Deixar de residir a Castell d’Aro, Platja d’Aro i s’Agaró.

c) Deixar d'atendre injustificadament dos requeriments que l'ens o l'òrgan gestor hagi dut a terme per comprovar la continuïtat dels requisits d'accés a la targeta de transport per desplaçament.

d) No informar a l’àrea de Benestar Social o Dinamització Comunitària del/s canvi/s (social/s, familiar/s, econòmic/s, sanitari/s) que es produeixin en relació amb la unitat de convivència, i que puguin afectar al manteniment del dret a la percepció de la targeta transport.

e) L'engany en l'acreditació dels requisits.

Seran causes de valoració per la suspensió de la targeta de transport:

a) La no presentació de les factures justificants dels viatges, sense causa justificada, comportarà la no recàrrega del següent trimestre. 

b) No fer ús de la targeta o no participar a les activitats de manera justificada.

c) Fer ús de la targeta de transport per a una finalitat no inclosa en aquestes bases, també serà causa de suspensió.  

La recàrrega econòmica de les targetes de transport serà trimestral i es mantindrà si es continuen complint els criteris per accedir-hi i es manté la necessitat. 

Capítol 5.- Documentació.

La presentació de la instància de sol·licitud de la subvenció pressuposa automàticament el coneixement i l’acceptació de les normes que la regulen.

La sol·licitud haurà d’anar acompanyada amb la documentació comuna següent o donar autorització per la seva comprovació:

1. DNI/NIE/PASSAPORT de tota la unitat de convivència. 

2. Certificat d’empadronament.

3. Justificant d’ingressos: nòmines, declaració de la renda, pensions,  jubilació, viduïtat, orfandat, invalidesa, de tota la unitat de convivència, si s’escau.

4. Justificant de pensions d'altres països, si s’escau.

5. Declaració jurada d'altres ingressos i/o declaració jurada que argumenti la manca de documentació presentada.

6. Demostrar que la persona sol·licitant no disposa de cap familiar que es pugui fer càrrec del transport, a través de l’exposició dels motius a la declaració jurada. 

7. En cas de no haver complert els 65 anys Certificat de reconeixement de grau de discapacitat, si s’escau.

Potestativament es podrà interposar instància en cas que la persona no estigui d’acord amb la valoració feta per l’equip tècnic de valoracions, segons la llei 39/2015 d’1 d’octubre del procediment administratiu comú de les administracions públiques tindrà resposta amb la nova valoració. Si transcorregut el termini no ha estat dictada i notificada la resolució expressa, el recurs de reposició s’entendrà desestimat. Tot això sens perjudici de qualsevol altre recurs o reclamació que considereu convenient d’interposar. El no compliment de les bases en el moment del control, seguiment i avaluació atura l’obtenció de la targeta de transport, fins a procedir a complir amb la normativa de les bases. 

Capítol 6.- Mitjans de notificació de la resolució I publicitat.

1. Notificacions.

La notificació de la resolució es realitzarà de conformitat amb la Llei 39/ 2015, d'1 d’octubre del procediment administratiu comú de les administracions públiques.

2. Publicitat.

Es garanteixen els principis de publicitat, transparència, concurrència, objectivitat, igualtat i no discriminació. Anualment se subministra a la Base de Dades Nacional de Subvencions un edicte de la convocatòria específica d’aquestes bases així com un extracte per a la seva publicació en el BOP de Girona. Tanmateix, s’anunciarà a l’e-tauler i als mitjans de comunicació.

Capítol 7.-Règim jurídic.

1. Règim jurídic.

En tot el que no preveuen aquestes bases serà d’aplicació la Llei 38/2003, de 17 de novembre, General de subvencions, el Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, el Decret 179/1995, de 13 de juny, pel qual s’aprova el Reglament d’obres, activitats i serveis dels ens locals, i la resta de disposicions legals i reglamentàries aplicables. La presentació de la sol·licitud implica la plena acceptació i coneixement de les presents bases.

2. Interposició de recursos.

La resolució serà definitiva i esgota la via administrativa. Contra ella, podeu interposar recurs contenciós administratiu en el termini de dos mesos, comptats des del dia següent al de la recepció de la notificació, davant del corresponent Jutjat Contenciós-Administratiu dels de Girona.

Potestativament podeu interposar prèviament recurs de reposició, davant de l’òrgan que hagi dictat l’acte, en el termini d’un mes, a comptar del dia següent al d’aquesta notificació. Si transcorre el termini d’un mes a comptar del dia següent al de la data d’interposició del recurs de reposició, sense que hagi estat dictada i notificada la resolució expressa, el recurs de reposició entendrà desestimat, i en aquest cas, el recurs contenciós administratiu podrà interposar-se en el termini de sis mesos a comptar del dia següent al de la data en què presumptament s’hagi desestimat el recurs de reposició. Tot això sens perjudici de qualsevol altre recurs o reclamació que considereu convenient d’interposar.

Disposició final

Aquestes bases entraran en vigor una vegada aprovades definitivament pel Ple de la Corporació, amb la publicació íntegra del seu text en el Butlletí Oficial de la Província de Girona, i transcorregut els terminis establerts en l'article 70.2 i 65.2 de la Llei 7-1985, de 2 d'abril, reguladora de les bases de règim local. El termini de presentació de sol·licituds començarà l’endemà de la data de l’anunci de la publicació definitiva de la convocatòria anual en el BOP, fins al 22 de desembre de l’any 2023.

